என்றனன் என்ன, நின்ற இராமனும் முறுவல் எய்தி, நன்று ஒளிர் முகத்தன் ஆகி, 'நாரணன் வலியின் ஆண்ட வென்றி வில் தருக!' என்ன, கொடுத்தனன்; வீரன் கொண்டு, அத்  துன்று இருஞ் சடையோன் அஞ்ச, தோளுற வாங்கி, சொல்லும்: 35 'பூதலத்து அரசை எல்லாம் பொன்றுவித்தனை; என்றாலும், வேத வித்து ஆய மேலோன் மைந்தன் நீ, விரதம் பூண்டாய், ஆதலின் கொல்லல் ஆகாது; அம்பு இது பிழைப்பது அன்றால்; யாது இதற்கு இலக்கம் ஆவது? இயம்புதி விரைவின்!' என்றான். 36